Rikunarita-ORG/Wikinium huggingface dataset:
# Ahli fizik

Ahli fizik
**Ahli fizik** adalah ahli sains yang pakar dalam bidang fizik. Ahli fizik belajar fenomena fizikal dalam satu julat yang luas menjangkaui semua skala: daripada jirim-jirim sub-atom yang mana ia merupakan entiti asas bagi semua jirim hinggalah kepada kelakuan bahan alam semesta sebagai satu jasad (kosmologi). Terdapat cabang-cabang di dalam fizik dan setiap satunya mempunyai kelebihannya yang tersendiri termasuklah ahli astrofizik, ahli geofizik dan ahli biofizik.

Kerjaya sebagai ahli fizik biasanya memerlukan seorang yang berkelayakan doktor falsafah, PhD. Ahli fizik biasanya diambil bekerja di universiti sebagai professor, pensyarah dan penyelidik dalam industri. walau bagaimana pun, mereka boleh gunakan kepakaran mereka dalam bahagian yang lain di dalam ekonomi, terutamanya kejuruteraan, pengkomputeran dan kewangan.

## Ahli Astrofizik Dan Kosmologi

## Lihat juga

1. Institut Fizik (IK)
2. Institut Fizik Amerika syarikat (AIP)
3. Senarai Ahli Fizik
4. Hadiah Nobel Fizik
5. Kejuruteraan
# Teknologi kuantum

**Teknologi kuantum** ialah bidang yang memuncul bagi fizik dan kejuruteraan, merangkumi teknologi yang bergantung pada sifat mekanik kuantum, terutamanya keterlibatan kuantum, tindihan kuantum, dan penerowongan kuantum. Pengkomputeran kuantum, penderia, kriptografi, penyelakuan, ukuran, dan pengimejan ialah semua contoh teknologi kuantum yang memuncul. Perkembangan teknologi kuantum juga banyak memberi kesan kepada bidang yang sudah mantap seperti penjelajahan angkasa.

## Lihat juga

* Nanosains kuantum
* Kejuruteraan atom
* QFET (transistor kesan medan kuantum)

## Rujukan

Templat:Emerging technologies
Templat:Quantum mechanics topics
# Heliosentrisme

Ilustrasi Andreas Cellarius tentang sistem Copernicus, dari *Harmonia Macrocosmica*
**Heliosentrisme** (juga dikenali sebagai **model heliosentrik**) merupakan model astronomi gantian melibatkan Bumi dan semua planet lain berorbit mengelilingi Matahari yang merupakan pusat alam semesta. Dari segi sejarah, heliosentrisme bertentangan dengan geosentrisme, yang meletakkan Bumi di tengah. Tanggapan bahawa Bumi berputar mengelilingi Matahari telah dicadangkan seawal abad ke-3 SM oleh Aristarchus dari Samos, yang telah dipengaruhi oleh konsep yang dikemukakan oleh Philolaus dari Croton (c. 470 – 385 SM). Pada abad ke-5 SM, ahli falsafah Yunani Philolaus dan Hicetas mempunyai pemikiran pada masa yang berbeza bahawa Bumi berbentuk sfera dan berputar mengelilingi api pusat "mistik", dan bahawa api ini mengawal alam semesta. Pada zaman pertengahan Eropah, walau bagaimanapun, heliosentrisme Aristarchus tidak menarik perhatian, mungkin disebabkan oleh kehilangan karya saintifik pada zaman Helenistik.

Hanya pada abad ke-16, model matematik sistem heliosentrik telah dibentangkan pada zaman Renaissance oleh ahli matematik, ahli astronomi, dan ulama Katolik, Nicolaus Copernicus, yang membawa kepada Revolusi Copernicus. Pada tahun 1576, Thomas Digges menerbitkan sistem Copernicus yang diubah suai. Pengubahsuaiannya menghampiri pemerhatian moden. Pada abad berikutnya, Johannes Kepler memperkenalkan orbit elips, dan Galileo Galilei mempersembahkan pemerhatian sokongan yang dibuat menggunakan teleskop.

Dengan pemerhatian William Herschel, Friedrich Bessel, dan ahli astronomi lain, telah disedari bahawa walaupun Matahari berhampiran dengan pusat bari Sistem Suria, tetapi ia bukanlah pusat alam semesta. Astronomi moden tidak menemui mahupun menetapkan mana-mana pusat alam semesta.

## Nota

## Rujukan

### Petikan

### Sumber

## Pautan luar

* "Does Heliocentrism Mean That the Sun is Stationary?". *Scienceray*. Diarkibkan daripada yang asal pada August 16, 2013. Dicapai pada November 27, 2018.
* The Heliocentric Pantheon: An Interview with Walter Murch
* The Heliocentric Model and Kepler's Laws of Planetary Motion di YouTube - The development of the Heliocentric model with the contributions of Nicolaus Copernicus, Giordano Bruno, Tycho Brahe, Galileo Galilei and Johannes Kepler
# Tempoh orbit

**Tempoh orbit** (**تيمڤوه اوربيت**) adalah masa yang diambil oleh suatu objek untuk membuat satu orbit lengkap mengelilingi objek lain. Terdapat beberapa jenis tempoh orbit untuk objek yang mengelilingi Matahari (atau jasad samawi yang lain):

## Jenis tempoh orbit

### Tempoh ikut bintang

Tempoh ikut bintang atau tempoh siderius adalah kitaran masa yang diambil suatu objek untuk membuat satu pengorbitan lengkap yang relatif kepada bintang. Ini dianggap sebagai tempoh orbit benar objek.

### Tempoh qamari

Tempoh qamari atau tempoh sinod merupakan selang masa yang diambil oleh suatu objek untuk muncul semula pada titik yang sama dan berkait dengan dua atau lebih objek yang lain. Contohnya apabila bulan relatif kepada Matahari seperti yang diperhatikan dari Bumi dan bulan kemudiannya kembali kepada fasa bulan yang asal (bermula dari fasa anak bulan dan kembali semula kepada fasa tersebut). Tempoh qamari adalah masa berlalu antara dua penghubung berturutan dengan garis Matahari-Bumi dalam susunan linear yang sama. Tempoh ini juga berbeza dengan tempoh ikut bintang disebabkan oleh pengorbitan Bumi mengelilingi Matahari.

### Tempoh drakonitik

Tempoh drakonitik atau tempoh drakonik adalah masa yang diambil antara dua laluan objek melalui nod menaiknya, titik orbitnya dimana ia melintasi ekliptik dari hemisfera selatan ke hemisfera utara. Tempoh ini berbeza daripada tempoh ikut bintang kerana kedua-dua satah orbit objek dan satah ekliptik meliuk dengan merujuk kepada bintang-bintang tetap. Jadi persimpangan mereka iaitu garisan nod juga meliuk kepada bintang-bintang tetap itu. Walaupun satah ekliptik selalunya berada pada kedudukan tetap pada epok tertentu, satah orbit objek masih meliuk yang menyebabkan tempoh drakonitik berbeza daripada tempoh ikut bintang.

### Tempoh anomali

Tempoh anomali merupakan masa yang berlalu antara dua laluan suatu objek di periapsisnya (bagi planet dalam sistem Suria, ia digelar perihelion) dan titik pendekatan terhampir kepada jasad yang menarik. Ia berbeza daripada tempoh ikut bintang kerana paksi semimajor biasanya maju secara perlahan.

### Tempoh tropika

Tempoh tropika Bumi adalah masa yang berlalu antara dua jajaran paksi putaran dengan Matahari, juga dilihat sebagai dua laluan objek pada jarak hamal sifar. Satu tahun Bumi mempunyai selang sedikit pendek berbanding orbit suria (tempoh ikut bintang) kerana paksi yang condong dan satah khatulistiwa meliuk secara perlahan (berputar dari segi siderius) serta menjajar semula sebelum pengorbitan selesai dengan satu selang bersamaan dengan songsangan kitaran liukan (kira-kira 25,770 tahun).

## Lihat juga

* Masa ikut bintang
* Tahun ikut bintang
# Tanan berdaftar kasar

Tanan berdaftar kasar ialah satu pengiraan isipadu dalaman kapal.
**Tanan berdaftar kasar** (bahasa Inggeris: *gross register tonnage*, atau singkatannya **GRT**, **grt**, **g.r.t.**) menunjukkan jumlah isipadu dalaman kapal, dengan pengecualian bagi ruang yang tidak produktif. Satu tanan berdaftar kasar adalah bersamaan dengan isipadu 100 kaki padu (~2.83 m³). Tanan berdaftar kasar bukanlah satu istilah untuk jumlah berat kapal atau sesaran dan tidak boleh dikelirukan dengan istilah seperti tanan kasar, tanan bersih, berat mati atau sesaran.

Pengiraan tanan berdaftar kasar adalah sangat rumit. Ruang palka boleh diisi dengan bijirin (pengiraan meliputi keseluruhan ruang udara palka) atau bandela (pengiraan tidak mengambil kira kehilangan ruang antara rusuk kapal). Selain itu, sesetengah ruang yang tidak produktif dikecualikan dari pengiraan.

## Nota

## Rujukan

* Hayler, William B. (2003). *American Merchant Seaman's Manual*. Cornell Maritime Press. ISBN 0-87033-549-9..
* Turpin, Edward A. (1980). *Merchant Marine Officers' Handbook* (ed. 4th). Centreville, MD: Cornell Maritime Press. ISBN 0-87038-056-X Check `|isbn=` value: checksum (bantuan). Unknown parameter `|coauthors=` ignored (`|author=` suggested) (bantuan); Cite has empty unknown parameters: `|accessyear=`, `|origmonth=`, `|accessmonth=`, `|month=`, `|chapterurl=`, dan `|origdate=` (bantuan)

## Lihat juga

* Tanan
* Tanan kasar
* Tanan bersih
* Tan metrik

## Pautan luar

* International Convention on Tonnage Measurement of Ships, 1969 Diarkibkan 2008-01-16 di archive.today
* 46 USC Chapter 145 - Regulatory Measurement
* Units and Systems of Measurement Their Origin, Development, and Present Status Diarkibkan 2011-11-21 di Wayback Machine
# Gereja

Gereja *Church of the Visitation* di Seremban, Malaysia.
**Gereja** (Jawi: ‏ݢريجا‎‎ pinjaman Portugis: *igreja*) ialah tempat penganut Kristian melakukan amalan keagamaan mereka.

## Binaan

Bangunan-bangunan gereja sering mempunyai menara yang memuncak daripada suatu tapak petak, bulat atau poligon lain; menara ini lazim terbina dari batuan yang dipasangkan atap. Menara ini adakalanya menempatkan suatu genta besar yang dibunyikan memberitahu waktu berkumpul untuk tujuan tertentu seperti sembahyang gereja atau upacara khas seperti perkhawinan.

Kawasan tapak asas bangunan ini didasarkan lambang salib terdiri daripada suatu segi empat panjang diletakkan pintu utama, dua petak sisi serta suatu petak belakang menempatkan suatu altar. Altar ini sering menghadap timur ke arah matahari, di mana orang Kristian mengibaratkan kebangkitan Yesus Kristus laksana terbitnya matahari di Bumi. Bahagian ini juga boleh mengembung membentuk suatu ruang seakan kubah iaitu "apsis".

* Dalaman sebuah gereja di Melaka diisi deretan kerusi panjang untuk jemaah

Gereja-gereja aliran Protestan lebih bertumpu kepada pulpit atau tempat paderi menyampaikan khutbah mereka.

## Lihat juga

* Biara
* Katedral
* Kuil
* Masjid
* Saumaah

## Rujukan